בפטימבי גומיס

בפטימבי "בפה" גומיס (בצרפתית: Bafétimbi "Bafé" Gomis; נולד ב-6 באוגוסט 1985 בלה-סיין-סור-מר, צרפת) הוא כדורגלן צרפתי ממוצא סנגלי המשחק בעמדת החלוץ. בעבר שיחק במשך ארבע עונות בסנט אטיין, במדיה נחשב לאחד השחקנים הצעירים הטובים בצרפת לאחר שהיה מלך השערים של הקבוצה במשך שלוש שנים ברציפות (2007-2009).

==קריירת מועדונים==
===סנט אטיין===
לאחר שלוש שנים בקבוצות הנוער והמילואים של מועדון הכדורגל סנט אטיין, עלה גומיס באמצע עונת לקבוצה הבוגרת (דאז בליגה הצרפתית השנייה) ועם שני שערים ב-11 הופעות סייע לה לזכות באליפות הליגה ולהעפיל לליגת העל הצרפתית. במחצית העונה שלאחר מכן הושאל לטרואה מהליגה השנייה ועם שישה שערים ב-13 משחקים הוביל אותה למקום השלישי בליגה והעפלה לליגה הראשונה.

בעונת שב לסנט אטיין, אך הפגין יכולת חלשה וסיים את העונה עם שני שערים בלבד ב-24 משחקים. בעונה הבאה כבר היה משמעותי בהרבה ברוצטייה של סנט אטיין ואף היה מלך השערים שלה עם 10 שערים ב-30 משחקים. עונת הייתה עונת השיא של גומיס בסנט אטיין, הוא הבקיע 16 שערים ב-34 משחקים ודורג שלישי בטבלת מלך השערים של הליגה הצרפתית. כמו כן, הוביל את קבוצתו למקום החמישי בסיום העונה ולהעפלה למוקדמות גביע אופ"א.

גם את עונת החל בצורה מצוינת ועם צמד במשחק הגומלין של מוקדמות גביע אופ"א נגד הפועל תל אביב הוביל את סנט אטיין לניצחון 2–4 בסיכום שני המשחקים והעפלה לשלב הבתים של המפעל. את הטורניר עצמו פתח טוב עם שער בניצחון 1–3 על פ.צ. קופנהגן במחזור הפתיחה של שלב הבתים, אך בהמשך לא בלט והבקיע עוד שער אחד בלבד במשחק הראשון של שלב 32 הגדולות נגד אולימפיאקוס. לבסוף הודחה קבוצתו בשמינית הגמר על ידי ורדר ברמן. למרות ההצלחה הרבה באירופה, בליגה הצרפתית הידרדרה סנט אטיין משמעותית ובמשך העונה כולה נלחמה על הישארותה בליגה, כאשר רק ניצחון 0–4 על ולנסיאן במחזור הסיום הבטיח לה את המקום ה-17 המוביל להישארות בליגה. מבחינה אישית השלים גומיס עונה נוספת כמלך השערים של סנט אטיין עם 10 שערים ב-36 משחקים.

===אולימפיק ליון===
ב-29 ביולי 2009 עבר גומיס לאולימפיק ליון תמורת 13 מיליון אירו והוחתם על חוזה לחמש שנים בקבוצה. בעקבות זאת, הפך לשחקן השישי בלבד בהיסטוריית הכדורגל הצרפתי שעובר ישירות מסנט אטיין ליריבתה העיקרית, ליון.

===סוונסי סיטי===

ב-28 ביוני 2014 חתם גומיס בסוונסי סיטי האנגלית ל-4 שנים. בעונתו הראשונה בקבוצה הבקיע 7 שערים בליגה ו-10 בכל המסגרות. בעונתו השנייה הבקיע 6 שערום בליגה ושער נוסף בגביע הליגה.

===מרסיי===
ב-29 ביולי 2016 הושאל גומיס למרסיי לעונה אחת. בעונתו היחידה בקבוצה הבקיע 20 שערים בליגה ו-21 בכל המסגרות.

===גלאטסראיי===
ב-28 ביוני 2017 חתם גומיס בגלאטסראיי הטורקית. בעונתו הבודדת בטורקיה כבש גומיס 32 שערים ב-38 הופעות. בסיום העונה עבר לאל-הילאל מליגת העל הסעודית. בעונתו הראשונה זכה עם הקבוצה בליגת האלופות האסיאתית, בעונתו השנייה הוביל את אל-הילאל לזכייה באליפות סעודיה. ב-2 בפברואר 2022 חזר גומיס לגלאטסראיי.

==נבחרת לאומית==
ב-18 במאי 2008 זומן גומיס לסגל המורחב של נבחרת צרפת לקראת יורו 2008, כאשר הוא מועדף על פני החלוץ הוותיק דויד טרזגה. את הופעת הבכורה שלו בנבחרת ערך במשחק הכנה נגד אקוודור, כאשר נכנס כמחליף 26 דקות לסיום המשחק והבקיע צמד שערים שנתן לנבחרתו ניצחון 0–2. בכך הפך לשחקן הראשון מאז זינדין זידאן שמבקיע צמד במשחק הבכורה שלו בנבחרת. יום לאחר המשחק נכלל בסגל הסופי של צרפת ליורו.

ב-9 ביוני 2008 ערך את הופעתו הראשונה ביורו, כאשר נכנס כמחליף במקומו של ניקולא אנלקה בתיקו 0-0 של צרפת מול רומניה. לאחר פתיחת עונה טובה במדי אולימפיק ליון בשנת 2009 זומן שוב לנבחרת וערך שתי הופעות נוספות נגד איי פארו ואוסטריה במסגרת מוקדמות מונדיאל 2010. עם זאת, לא נכלל בסגל צרפת למונדיאל עצמו, לאחר שלא זומן על ידי מאמן הנבחרת ריימונד דומנק.

==סטטיסטיקות קריירה==
נכון ל-21 באפריל 2016

{| class="wikitable" style="text-align: center;"
|-
!rowspan="2"|מועדון
!rowspan="2"|עונה
!colspan="2"|ליגה
!colspan="2"|גביע
!colspan="2"|אירופה
!colspan="2"|סך הכול
|-
!הופעות!!שערים!!הופעות!!שערים!!הופעות!!שערים!!הופעות!!שערים
|-
|rowspan="2"|סנט אטיין
|2003/2004
|11||2||3||0||0||0||14||2
|-
|2004/2005
|6||0||1||0||0||0||7||0
|-
|rowspan="1"|טרואה
|2004/2005
|13||6||0||0||0||0||13||6
|-
|rowspan="4"|סנט אטיין
|2005/2006
|24||2||2||0||0||0||26||2
|-
|2006/2007
|30||10||4||3||0||0||34||13
|-
|2007/2008
|34||16||2||0||0||0||36||16
|-
|2008/2009
|36||10||3||2||8||4||47||16
|-
|rowspan="5"|אולימפיק ליון
|2009/2010
|37||10||4||1||10||4||51||15
|-
|2010/2011
|13||2||0||0||0||0||13||2
|-
|2011/2012
|36||14||9||5||6||5||51||24
|-
|2012/2013
|37||16||2||2||5||2||44||20
|-
|2013/2014
|33||14||7||5||9||3||49||22
|-
|rowspan="2"|סוונסי סיטי
|2014/2015
|32||7||5||3||0||0||37||10
|-
|2015/2016
|33||6||1||0||1||1||33||7
|-
!colspan="2"|סך הכול בקריירה
!337!!110!!35||19!!44!!18!!416!!147
|}

==קישורים חיצוניים==

* [http://www.lfp.fr/joueur/index.asp?no_joueur=104671 דף השחקן] באתר התאחדות הכדורגל הצרפתית
* [http://www.francefootball.fr/FF/stats/fj/FicheJoueur19971.html פרופיל השחקן] באתר הרשמי של הכדורגל הצרפתי
* [http://soccernet.espn.go.com/players/stats?id=84940&cc=4716 דף השחקן] באתר ESPN

==הערות שוליים==

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני סנט אטיין
קטגוריה:כדורגלני טרואה
קטגוריה:כדורגלני אולימפיק ליון
קטגוריה:כדורגלני סוונסי סיטי
קטגוריה:כדורגלני אולימפיק מרסיי
קטגוריה:כדורגלני גלאטסראיי
קטגוריה:כדורגלני אל-הילאל
קטגוריה:כדורגלני יורו 2008
קטגוריה:כדורגלני נבחרת צרפת
קטגוריה:צרפתים ממוצא סנגלי
קטגוריה:ספורטאים צרפתים באנגליה
קטגוריה:ספורטאים צרפתים בטורקיה
קטגוריה:ספורטאים צרפתים בערב הסעודית
קטגוריה:ספורטאים זרים ביפן
קטגוריה:צרפתים שנולדו ב-1985